CELEX: 31992R3315
Language: el
Date: 1992-11-17
Title: Κανονισμός (ΕΟΚ) αριθ. 3315/92 της Επιτροπής της 17ης Νοεμβρίου 1992 για τροποποίηση του κανονισμού (ΕΟΚ) αριθ. 1940/92 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο εμπορίας 1992/93

Avis juridique important

|

31992R3315

Κανονισμός (ΕΟΚ) αριθ. 3315/92 της Επιτροπής της 17ης Νοεμβρίου 1992 για τροποποίηση του κανονισμού (ΕΟΚ) αριθ. 1940/92 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά την περίοδο εμπορίας 1992/93  

Επίσημη Εφημερίδα αριθ. L 332 της 18/11/1992 σ. 0012 - 0013

ΚΑΝΟΝΙΣΜΟΣ (ΕΟΚ) αριθ. 3315/92 ΤΗΣ ΕΠΙΤΡΟΠΗΣ  της 17ης Νοεμβρίου 1992  για τροποποίηση του κανονισμού (ΕΟΚ) αριθ. 1940/92 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση σε ορισμένα κράτη μέλη κατά  την περίοδο εμπορίας 1992/93Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 7 παράγραφος 6,  Εκτιμώντας:  ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 για τον καθορισμό των ποιοτικών τύπων μαλακού σίτου, της σίκαλης και της κριθής, του αραβόσιτου, του σόργου και του σκληρού σίτου (3), όπως τροποποιήθηκε τελευταία από τον  κανονισμό (ΕΟΚ) αριθ. 2094/87 (4), καθόρισε, μεταξύ άλλων, σε 14 % την ανώτερη περιεκτικότητα σε υγρασία των σιτηρών εκτός από το σκληρό σίτο- ότι στα πλαίσια του κανονισμού (ΕΟΚ) αριθ. 689/92 της Επιτροπής της 19ης Μαρτίου 1992 για τον καθορισμό των  διαδικασιών και των όρων αναλήψεως των σιτηρών από τους οργανισμούς παρεμβάσεως (5), όπως τροποποιήθηκε από τον κανονισμό (ΕΟΚ) αριθ. 1941/92 (6), η ανώτατη περιεκτικότητα σε υγρασία καθορίστηκε σε 14,5 %- ότι ο εν λόγω κανονισμός έχει προβλέψει επίσης  στο άρθρο 2 παράγραφος 4 ότι επιτρέπεται στα κράτη μέλη, μετά από αίτησή τους και υπό ορισμένους όρους, να εφαρμόσουν περιεκτικότητα σε υγρασία 15 % για όλα τα σιτηρά με εξαίρεση το σκληρό σίτο-  ότι με τον κανονισμό (ΕΟΚ) αριθ. 1940/92 (7), όπως τροποποιήθηκε από τον κανονισμό (ΕΟΚ) αριθ. 2781/92 (8), η Επιτροπή εξουσιοδότησε ορισμένα κράτη μέλη να καθορίσουν μέγιστη περιεκτικότητα σε υγρασία 15 % για το κριθάρι-  ότι το Ηνωμένο Βασίλειο ζήτησε την εφαρμογή υψηλότερου συντελεστή υγρασίας για όλα τα σιτηρά λόγω των εξαιρετικών κλιματικών συνθηκών του θέρους 1992- ότι θα πρέπει, κατά συνέπεια, να τροποποιηθεί το παράρτημα του κανονισμού (ΕΟΚ) αριθ. 1940/92-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 1940/92 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 180 της 1. 7. 1992, σ. 1. (3) ΕΕ αριθ. L 281 της 1. 11. 1975, σ. 22. (4) ΕΕ αριθ. L 196 της 17. 7. 1987, σ. 1. (5) ΕΕ αριθ. L 74 της 20. 3. 1992, σ. 18. (6) ΕΕ αριθ. L 196 της 15. 7.  1992, σ. 20. (7) ΕΕ αριθ. L 196 της 15. 7. 1992, σ. 18. (8) ΕΕ αριθ. L 281 της 25. 9. 1992, σ. 8.    ΠΑΡΑΡΤΗΜΑ  Ανώτατη περιεκτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου 1992/93      Κράτος μέλος  Σιτηρά     Βέλγιο  Ολα τα σιτηρά εκτός από το σκληρό σίτο  Δανία  Όλα τα σιτηρά εκτός από το σκληρό σίτο και τη σίκαλη  Γαλλία  Όλα τα σιτηρά εκτός από το σκληρό σίτο  Γερμανία  Όλα τα σιτηρά εκτός από το σκληρό σίτο  Ιρλανδία   Όλα τα σιτηρά εκτός από το σκληρό σίτο  Ιταλία  Όλα τα σιτηρά εκτός από το σκληρό σίτο  Λουξεμβούργο  Όλα τα σιτηρά εκτός από το σκληρό σίτο  Κάτω Χώρες  Όλα τα σιτηρά εκτός από το σκληρό σίτο  Πορτογαλία  Όλα τα σιτηρά εκτός από το σκληρό σίτο   Ηνωμένο Βασίλειο  Όλα τα σιτηρά εκτός από το σκληρό σίτο